<classify> Yanga juzi iliibuka na ushindi huo kwenye uwanja wa Taifa Dar es Salaam na kukwea kileleni mwa msimamo wa Ligi Kuu kwa uwiano mzuri wa mabao ikiwa na pointi 62 sawa na Simba iliyo nafasi ya pili.Mabingwa hao watetezi wana nafasi kubwa ya kutwaa taji kwa mara nyingine, kwani wamebakiwa na mechi tatu kulinganisha na washindani wao Simba wenye mechi mbili. Yanga inahitaji pointi sita tu kutangaza ubingwa.Akizungumza na gazeti hili jana, Lwandamina alisema ushindi wa juzi umewapa matumaini na ari ya kujiamini kuelekea kwenye mechi tatu zilizosalia na kuamini kama wachezaji wake wataendelea kucheza kwa kujituma anaamini hawatakuwa na mpinzani.Najua kama ligi ni ngumu lakini tumejipanga kucheza kwa nguvu zaidi katika mechi hizo mbili zinazofuata ili kutangaza ubingwa na hatuna sababu ya kushindwa kufanya hivyo kwasababu ukitoa ligi hakuna michuano mingine tunayoshiriki kwasasa,alisema Lwandamina.Kocha huyo alisema mipango yao ni kushinda mechi zote tatu zilizo salia lakini nguvu yao kubwa kwa sasa ni mechi mbili dhidi ya Mbeya City na Toto Africans. Mechi ya mwisho itacheza na Mbao FC iliyoiondosha kwenye michuano ya kombe la FA.Alisema wanataka kwenda Mwanza kucheza na Mbao FC, tayari wakiwa mabingwa ingawa wataingia katika mchezo huo kwa lengo la kushinda kwa sababu timu hiyo ilichangia kuvuruga mipango yao kwa kuwatoa kwenye mchezo wa nusu fainali ya Kombe la FA.Aidha kocha huyo amewapongeza wachezaji wake kwa kuonyesha juhudi kubwa katika mechi dhidi ya Kagera. Alisema wachezaji wote walicheza kwa kujituma na kuipigania vilivyo timu yao licha ya hali mbaya ya uwanja iliyotokana na mvua kubwa  <topic>: michezo 